סטטיק ובן-אל תבורי

סטטיק ובן-אל תבורי היו צמד מוזיקלי ישראלי. חברי ההרכב היו הזמרים סטטיק ובן-אל תבורי, והמפיק המוזיקלי שלהם היה ג'ורדי (ירדן פלג).

היסטוריה
ממוזער|250px|סטטיק (מימין) ובן-אל תבורי (משמאל) בהופעה בקריית אתא, אוגוסט 2016
שלושת היוצרים, לירז רוסו (המכונה "סטטיק"), בן-אל תבורי וירדן פלג (המכונה ג'ורדי), שיתפו פעולה לראשונה ב-2015 בשיר "#דוביגל" של הראפר רון נשר (סקיי). בעקבות הצלחת השיר, החלו צמד הזמרים סטטיק ותבורי והמפיק ג'ורדי לעבוד על שירים נוספים. הסינגל הראשון של הצמד, שנקרא "ברבי", יצא בנובמבר 2015 וזכה להצלחה רבה ברשת. כעבור שלושה חודשים, יצא הסינגל השני שלהם, "כביש החוף", המתאר את הנסיעות הרבות של השניים בכביש זה, שנבעו מהעובדה כי רוסו גר בחיפה ותבורי בתל אביב. שני השירים זכו להצלחה ונכנסו למצעדי הפזמונים.

שירם השלישי "סלסולים", שיצא ביוני 2016, זכה בתואר "שיר השנה" במצעד הפזמונים העברי השנתי של רשת ג' לשנת תשע"ו, וזכה בפרס שיר השנה בטקס נבחרי הילדים. השיר הרביעי שלהם "סתם" יצא בספטמבר 2016 וזכה להצלחה כמו הקודמים.

במצעד גלגלצ לאותה שנה הוכתרו כ"פריצת השנה" וגם וכ"אנשי השנה". בנובמבר 2016 הצטרף הצמד לצוות השיפוט של העונה הרביעית של תוכנית המציאות "הכוכב הבא לאירוויזיון".

בינואר 2017 פרסמו את הסינגל "זהב", אשר מאופיין במוזיקה בסגנון שנות ה-70. בדומה לשירם הקודמים, זכה השיר להצלחה רבה בתחנות הרדיו והגיע לצמרת המצעד השבועי של מדיה פורסט. בשנה זו, זכו השלושה בפרס אקו"ם בקטגוריה הישג השנה על-שם ענבל פרלמוטר. בנימוקי הוועדה נכתב:

ב־2016 וב-2017 השתתפו סטטיק ובן-אל תבורי בפסטיגל. בשנה זו הופיעו גם בקמפיין של חברת האופנה "קסטרו". ב-3 במאי 2017 חיממו את הזמר ג'סטין ביבר בהופעתו בישראל מול קהל של כ-50 אלף צופים. כעבור חודש, יצא השיר "טוּדוּ בּוֹם", אשר משלב מילים בפורטוגזית. הוא היה ללהיט בישראל, ואף זכה להצלחה בברזיל. ב-12 ביוני 2017 הופיעו סטטיק ובן-אל בפרק סיום העונה ה-14 של התוכנית "ארץ נהדרת", וב-24 ביולי 2017 השתתפו בפרק סיום העונה ה-6 של התוכנית "מועדון לילה". הצמד זכה עם השיר "טודו בום" בתואר "שיר השנה" וב"הרכב השנה" בטקס נבחרי הילדים. במצעד השנתי של גלגלצ לשנת תשע"ז, הוכתרו בפעם השנייה ברציפות כ"אנשי השנה", ובמצעד של רשת ג' זכו בתואר "הרכב השנה".

באוקטובר 2017 פרסמו את שירם "הכל לטובה". השיר שבר את שיא ההשמעות של שיר ישראלי ברדיו ביום אחד, עם 80 השמעות (השיא הקודם היה אף הוא של סטטיק ובן-אל, "טודו בום", עם 66 השמעות ביום).

במהלך שנת 2018, בני דמותם של סטטיק ותבורי הופיעו בקביעות בסדרת הטלוויזיה "מדינת הגמדים" של תאגיד השידור הישראלי כאן 11. המערכונים בהשתתפותם היוו פרודיה על סדרת האנימציה "פינקי והמוח", כולל שיר הנושא. באותה השנה, הוחתמו על ידי איש העסקים הישראלי-אמריקני חיים סבן בחברת ההקלטות קפיטול רקורדס.

ב-26 בינואר 2020 התארחו בתוכנית האירוח "בוקר טוב אמריקה", יחד עם הראפר פיטבול, ושרו את הסינגל "Further Up (Na, Na, Na, Na, Na)". ביוני הוציאו את השיר "חביב אלבי", בהשתתפותה של נסרין קדרי, שהוא השיר הרשמי של מצעד הגאווה בתל אביב לשנת 2020. ביולי הוציאו את השיר "Milli" יחד עם הראפר האמריקאי פליפ דינרו. באוגוסט הוציאו את השיר "קוביות", יחד עם הזמרת אנה זק. השיר הגיע למקום השני במצעד השבועי של מדיה פורסט. ביולי 2020, הוציאו את השיר "כפית אחת של טוב", כפרסומת למעדן החלב מילקי.

בספטמבר 2020 עלתה תוכנית הריאליטי "הזמר במסכה", בה משמשים השניים כחברי הפאנל. באותו החודש הוכרז כי הצמד ישתף פעולה עם להקת ההיפ הופ "בלאק אייד פיז". ב-30 באוקטובר יצא השיר "Shake Ya Boom Boom". היה זה השיר הראשון של הצמד שלא הופק על ידי ג'ורדי, שהשתתף בכתיבת השיר בלבד. השיר הגיע היישר אל המקום הראשון במצעד השבועי של מדיה פורסט.

ב-21 במרץ 2021 הוציאו את הסינגל "קקטוס". ב-27 ביוני 2021 הכריזו על אלבום הבכורה שלהם, "שבעה ירחים". שבעת שיריו יצאו לאור יום אחר יום ותהליך הוצאתו הסתיים ב-6 ביולי 2021. מתוך האלבום הצליח במיוחד הסינגל "אפס מאמץ" עם נטע ברזילי, שהגיע למקומות גבוהים במצעדי המוזיקה השנתיים ושבר את שיא כל הזמנים לשיר שאינו שיר אירוויזיון, כשצעד במשך 14 שבועות במקום הראשון במצעד הרשמי של גלגלצ. הצמד הופיע, בפעם הרביעית בקריירה, במופע הפסטיגל בשנת 2021. באוקטובר 2021 אף החלו בקמפיין מוזיקלי לחברת מילקי בכיכובם, שהגיע למקום השלישי במדד הפרסומות של ynet ויוטיוב.

ביוני 2022 הוציא הצמד בהפתעה את שיר הגאווה "אחלה גבר" ביחד עם הזמרת-יוצרת דנה אינטרנשיונל, בליווי וידאו קליפ שצולם בשידור חי במצעד הגאווה בתל אביב.

ב-25 באוגוסט 2022 הוכרז מטעמו של סטטיק כי הצמד החליט להתפרק. סטטיק העלה פוסט באינסטגרם אשר הודיע לעוקביו כי לאחר שנים של עבודה כצמד מוזיקלי, הוא ובן אל תבורי החליטו לפנות "איש איש לדרכו".

 סגנון מוזיקלי 
המוזיקה של סטטיק ותבורי משלבת בתוכה בעיקר מוזיקת פופ, מוזיקת היפ הופ ומוזיקה מזרחית, ולעיתים רגאטון. מאפיין ייחודי בולט נוסף במוזיקה של סטטיק ותבורי הוא הגיוון המוזיקלי, שבא לידי ביטוי בכך שכל שיר הוא שילוב של תרבויות או סגנונות קיימים, בהם הפופ האמריקאי של שנות ה-50 ב"זהב", המוזיקה הברזילאית ב"טודו בום", המוזיקה ההודית ב"נמסטה", והמוזיקה האפריקאית ב"בננות".

חברי הצמד
 סטטיק (שם מלא: לירז רוּסוֹ), נולד ב-8 בדצמבר 1990.
 בן-אל (שם מלא: בן-אל תבורי), נולד ב-22 בדצמבר 1991.
 ג'ורדי (שם מלא: ירדן פלג), נולד ב-20 בינואר 1987. היה אחראי על הפקת השירים של הצמד.

דיסקוגרפיה

 אלבומי אולפן 
 2021: שבעה ירחים

 מיני-אלבומים 
 2022: לכאורה 

 פרסים ומועמדויות 
שנהפרסקטגוריהעבודה מועמדתתוצאהמקור2016המצעד השנתי של גלגלצאנשי השנהעצמםהמצעד השנתי של רשת ג'שיר השנה"סלסולים"טקס נבחרי הילדיםפרסי המוזיקה של MTV אירופההמופע הישראלי הטוב ביותרעצמם2017המצעד השנתי של גלגלצפריצת השנהאנשי השנההמצעד השנתי של כאן גימלהרכב השנהטקס נבחרי הילדיםשיר השנה"טודו בום"פרס אקו"םהישג השנהעצמםנבחרי השנה של פרוגיהרכב השנהשיר השנה"טודו בום"פרסי המוזיקה של MTV אירופההמופע הישראלי הטוב ביותרעצמם2018נבחרי השנה של פרוגיהרכב השנה2019מצעד העשור של כאן גימלהרכב העשורהמצעד השנתי של כאן גימלשיר השנה"יאסו"הרכב השנהעצמםמצעד המוזיקה השנתי של מעריבהרכב השנהעצמםשיר השנה"יאסו"2020המצעד העברי השנתי של מאקוהרכב השנהעצמםשיר השנה"אמאלה""חביב אלבי""Further Up"המצעד השנתי של כאן גימלשיר השנה"חביב אלבי"הרכב השנהעצמםהמצעד הישראלי השנתי של גלגלצ ו-ynetשיר השנה"חביב אלבי""We""Further Up""אמאלה"אנשי השנהעצמםמצעד המוזיקה השנתי של מעריבשיר השנה"Further Up""חביב אלבי"הרכב השנהעצמםשילוב השנהסטטיק ובן אל עם אנה זקסטטיק ובן אל עם נסריןסטטיק ובן אל עם פיטבול2022פרסי נבחרי השנה של פרוגיהרכב השנה במוזיקהסטטיק ובן אלשיר השנה"אחלה גבר" (עם דנה אינטרנשיונל)

 קישורים חיצוניים 






 , ספטמבר 2017







 הערות שוליים 

*
קטגוריה:צמדי היפ הופ ישראלים
קטגוריה:להקות פופ ישראליות
קטגוריה:שופטי הכוכב הבא
קטגוריה:משתתפי הפסטיגל
קטגוריה:אנשי השנה של מצעד הפזמונים העברי
קטגוריה:זוכי פרס אקו"ם
קטגוריה:להקות השנה
קטגוריה:פורבס 30Under30: ישראל
קטגוריה:להקות שהוקמו בשנת 2015
קטגוריה:סטטיק